Diari Oficial de la Generalitat Valenciana


Sumari del DOGV 2587, del 18-09-1995 (1995/836123)

ACORD de 8 de setembre de 1995, del Govern Valencià, pel qual aprova la fixació de la línia límit jurisdiccional entre els termes municipals de Teulada i el Poble Nou de Benitatxell en el tram referit a les fites 9 a 12.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2587

Data del DOGV
:   18-09-1995

Secció del DOGV
:   ALTRES DISPOSICIONS

Número del document
:   1995/836123


Data del document
:   08-09-1995

Organisme emissor
:   Conselleria d'Administració Pública

Tipus de document
:   Acord

ACORD de 8 de setembre de 1995, del Govern Valencià, pel qual aprova la fixació de la línia límit jurisdiccional entre els termes municipals de Teulada i el Poble Nou de Benitatxell en el tram referit a les fites 9 a 12.   
El Govern Valencià, en la reunió del dia 8 de setembre de 1995, adoptà l'acord següent:  
Els ajuntaments de Teulada i i el Poble Nou de Benitatxell, ambdós de la província d'Alicante, van incoar expedient per a la fixació de la línia límit jurisdiccional entre els dos municipis, concretament el tram de línia límit referit a la fita núm. 9 i següents, ja que l'esmentat tram està actualment sense definir i la línia límit és merament provisional.  
L'Institut Geogràfic Nacional va efectuar els pertinents estudis de camp per a la determinació de la línia límit jurisdiccional entre ambdós termes i va elaborar posteriorment el corresponent informe i proposta de línia límit.  
També el Consell d'Estat va emetre el seu preceptiu dictamen.  
Per tant, tenint en compte allò disposat en l'article 25 de la Llei 5/1983, de 30 de desembre, de Govern Valencià, a proposta del conseller d'Administració Pública i d'acord amb l'Institut Geogràfic Nacional i amb el Consell d'Estat, el Govern Valencià  
ACORDA  
La línia límit jurisdiccional entre els termes municipals de Teulada i el Poble Nou de Benitatxell, ambdós de la província d'Alicante, en el tram referit a la fita núm. 9 i següents, serà:  
- Fita núm. 9: està situada al paratge denominat la Palmera, a la marge esquerra del barranc de la Viuda en una gran roca on hi ha pintat amb pintura roja la inscripció ATO i el número 126. Des d'aquesta fita es veu el dipòsit d'aigua potable del Consorci d'Aigües Teulada-el Poble Nou de Benitatxell, sobre el qual està situada la fita 8. La línia límit de terme reconeguda entre les fites 8 i 9 és l'alineació recta que passa pels dos.  
- Fita núm. 10: està situada al paratge denominat Asbardalet, a la distància de 26,50 m i 29,20 m, respectivament, de dos cantons d'un xalet construït sobre la parcel·la núm. 84-K de la urbanització La Cumbre del Sol. La línia límit de terme reconeguda entre les fites 9 i 10 és l'alineació recta que passa pels dos.  
- Fita núm. 11: està situada al paratge denominat Asbardalet, a les distàncies respectives de 24,60 m, 24,30 m i 27,50 m dels cantons orientats a l'est de la parcel·la núm. 84-K de la urbanització La Cumbre del Sol. Des d'aquest límit es veu l'anterior. La línia límit de terme reconeguda entre les fites 10 i 11 és l'alineació recta que passa pels dos.  
- Fita núm. 12: es reconeix com a tal el punt d'intersecció dels eixos dels barrancs de l'Asbardalet i del Garcibà. La línia límit de terme reconeguda entre les fites 11 i 12 és l'alineació recta que passa pels dos. Des de la fita 12 la línia de terme discorre per l'eix del Barranc de la Cala fins a la confluència amb el mar Mediterrani.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 8 de setembre de 1995  
El conseller secretari del Govern Valencià,  
JOSÉ JOAQUíN RIPOLL SERRANO